Το "The Favourite" του Γιώργου Λάνθιμου κατέκτησε το βραβείο της καλύτερης βρετανικής ταινίας της χρονιάς στα βραβεία BAFTA 2019.

ADVERTISING

Ο Ελληνας σκηνοθέτης δήλωσε δικαιωμένος: "Σας ευχαριστώ πάρα πολύ. Είναι μία μεγάλη τιμή για μένα. Ξέρετε, αυτή η ταινία πήρε 20 χρόνια για να γίνει".



O Λάνθιμος δήλωσε επίσης υπερήφανος για τις τρεις πρωταγωνίστριές του. "Φτιάξαμε μια πολύ βρετανική ταινία, η υπόθεση είναι πολύ βρετανική" έσπευσε να συμπληρώσει.

Η ταινία κέρδισε επίσης το βραβείο για τον πρώτο γυναικείο ρόλο (Ολίβια Κόλμαν), για το δεύτερο γυναικείο ρόλο (Ρέιτσελ Βάις) , αυτό του πρωτότυπου σεναρίου αλλά και αυτό του σχεδιασμού παραγωγής. Ελάχιστα πιο πριν είχε έρθει και το βραβείο του καλύτερου μακιγιάζ-κομμώσεων ενώ στο τέλος το κερασάκι στην τούρτα της μεγάλης επιτυχίας έβαλε το βραβείο για τα καλύτερα κοστούμια. Το σύνολο έφτασε στα 7 βραβεία!

Η Ρέιτσελ Βάις πανευτυχής με το βραβείο της JOEL C RYAN/INVISION/AP

Το The Favourite είχε συνολικά 12 υποψηφιότητες στον συγκεκριμένο θεσμό.

Η ταινία, που παίζεται ήδη στις ελληνικές αίθουσες, πάει πλέον με άλλον αέρα στη μεγάλη μάχη των Οσκαρ η οποία έπεται αυτό το μήνα.

Δείτε παρακάτω το επίσημο τρέιλερ του φιλμ:

Τέλος, το βραβείο της καλύτερης σκηνοθεσίας μπήκε στον Αλφόνσο Κουαρόν για το επίσης σπουδαίο Roma.

Δείτε την Ρέιτσελ Βάις να κάνει δηλώσεις

Ο συνολικός κατάλογος των βραβείων

Καλύτερη Ταινία Roma του Αλφόνσο Κουαρόν

Σκηνοθεσία Αλφόνσο Κουαρόν, Roma

A' Ανδρικός Ρόλος Ράμι Μάλεκ, Bohemian Rhapsody

Α' Γυναικείος Ρόλος Ολίβια Κόλμαν, The Favourite

Καλύτερη Βρετανική Ταινία The Favourite του Γιώργου Λάνθιμου

Καλύτερη Ξενόγλωσση Ταινία Roma του Αλφόνσο Κουαρόν

Πρωτότυπο Σενάριο The Favourite, Ντέμπορα Ντέιβις και Τόνι ΜακΝαμάρα

Διασκευασμένο Σενάριο BlacKkKlansman, Σπάικ Λι, Ντέιβιντ Ραμπίνοβιτς, Τσ. Ουόστελ, Κέβιν Γουίλμοτ

Β΄ Ανδρικού Ρόλου Μαχέρσαλα Άλι, Το Πράσινο Βιβλίο

Β΄ Γυναικείου Ρόλου Ρέιτσελ Βάις, The Favourite

Μουσική Ένα Αστέρι Γεννιέται

Μοντάζ Vice

Καλλιτεχνική Διεύθυνση The Favourite

Ήχος Bohemian Rhapsody

Φωτογραφίας Roma

Κοστούμια The Favourite

Μακιγιάζ και Κομμώσεις The Favourite

Οπτικά εφέ Black Panther

Ντοκιμαντέρ Free Solo

Κινουμένων Σχεδίων Spider-ManΜέσα στο Αραχνο-Σύμπαν Βρετανική ταινία μικρού μήκους 73 Cows

Βρετανική ταινία μικρού μήκους animation Roughhouse

Καλύτερο ντεμπούτο από Βρετανό συγγραφέα, σκηνοθέτη ή παραγωγό Beast (Σκηνοθεσία Μάικλ Πιρς, παραγωγή Λόρεν Νταρκ)

Ανερχόμενος σταρ (ψηφίζεται από το κοινό) Λετίσια Ράιτ